Հունվարի 28-ին հայ ժողովուրդը, սիրո ու հպարտության անսահման զգացումով նշեց Հայոց բանակի կազմավորման 26-ամյակը: Կազմավորման օրվանից մեր բանակն ամուր դիրքերում է, մեր հայրերը, եղբայրները, որդիները կանգնած են ու պահում են պետությունն առանց տրտունջի, համառ, համարձակ՝ զինվոր թե սպա, ենթակա թե հրամանատար, իսկ հարկ եղած դեպքում՝ նաեւ կամավոր: Հայաստանի Հանրապետության զինված ուժերի կազմավորման 26-րդ տարեդարձի առթիվ, Էջմիածնի պատվիրակությունը, միանալով ԵԿՄ երթին, ծաղիկ խոնարհեց եւ հարգանքի տուրք մատուցեց «Եռաբլուր» զինվորական պանթեոնում՝ կյանքը Հայրենիքի համար զոհաբերած հայորդիների հիշատակին: